АҞӘА, мшԥ 21 – Sputnik. Беслан Быҭәба Рауль Ҳаџьымба ихаҭарнакс дҟаҵоуп Аԥсни аҳәаанырцәтәи атәылақәеи ахәаахәҭратә-економикатә хырхарҭала русеицура азҵаарақәа рзы. Беслан Быҭәба инапынҵақәа наигӡалоит аԥыза-министр ихаҭыԥуаҩ иранг иманы. Абри атәы аалыцҳаит Аԥсны ахада ипресс-маҵзура аиҳабы Ельза Ҷанԥҳа.
Рауль Ҳаџьымба Беслан Быҭәба аԥыза-министр имаҵураҟынтә ихы дақәиҭитәит хәажәкыра 16 рзы.
Беслан Быҭәба Аԥсны аԥыза-министрс дҟаҵан цәыббра 29, 2014 шықәсазы. Уаанӡа Беслан Быҭәба Жәлар Реизара адепутатс дыҟан, Аԥсны ахада иалхрақәа дрылахәын 2009 шықәсазы. 2007 шықәса раахыс Аԥсны аекономика аҿиара апартиа ахантәаҩыс дыҟоуп.